Fagaceae

Porodica bukvi (lat. ***Fagaceae***) uključuje bukve i hrastove, sa osam rodova i oko 927 priznatih vrsta. Obuhvata zimzeleno, listopadno drveće i grmove, sa karakterističnim naizmjenično poredanim jednostavnim listovima peraste nervature, jednospolnim cvjetovima u obliku resa i kupastim orašastim plodovima. Lišće bukava je često režnjevito sa peteljkama, a obično su prisutni i sporedni listići.  Karakteristike lista *Fagaceae* mogu biti vrlo slične onima u porodici *Rosaceae* i drugim porodicama sa ružinim motivom. Plodovima nedostaje endosperm i nalaze se u krljuštima ili bodljikavim ljuskama koje mogu, a ne moraju oblagati čitavu orašicu, koja se može sastojati od 1-7 sjemenki. Najpoznatija grupa iz ove porodice su hrastovi, roda *Quercus*, čiji je plod bezvalvularna orašica (obično sadrži jednu sjemenku) zvana žir. Ljuska žira u većini hrastova stvara samo kup u kojem se nalazi orašica. *Fagaceae* su jedna od najvažnijih ekološki značajnih drvenastih biljaka iz svoje porodica na Sjevernoj hemisferi, a hrastovi čine okosnicu umjerenih šuma u Sjevernoj Americi, Evropi i Aziji, kao i jedan od najznačajnijih staništa divljači i njihove hrane.

Karakteristika *Fagaceae* je njihova sklonost da se lahko unakrsno oprašuju sa članovima istog roda/sekcije. Konkretno, hrastovi iste sekcije, tako lahko da je nejasno kako su uspjeli ostati morfološki različiti.
 
Nekoliko članova porodice *Fagaceae* imaju važnu ekonomsku upotrebu. Mnoge vrste hrasta, kestena i bukvi (rodova *Quercus*, *Castanea* i *Fagus*) najčešće se koriste kao građa za podove, namještaj, ormare i vinsku burad. Od kore hrasta plutnjaka *Quercus suber*, pravi se pluto za čepove vinskih boca i bezbroj drugih predmeta. Lješnici su plodovi vrsta roda *Castanea*. Brojne vrste iz nekoliko rodova su istaknuto ukrasno bilje, a drveni odsječci stabala i grana roda *Fagus* se često koriste za aromatiziranje piva.

## Hromosomski brojevi
U hromosomskoj garnituri porodice bukvi, osnovni broj hromosoma je x = 12, 11, 13 ili 21.
[mini|200px|desno|***Fagaceae*** u savremenoj filogenetskoj klasifikaciji angiospermiKlasifikacija APG III (2009) ili filogenetske klasifikacije je treća verzija botaničke klasifikacije cvjetnica koju utvrđuje međunarodna **A**ngiosperm **P**hyilogeny **G**roup. To je najvažnija botanička klasifikacija danas, koja počiva na promjenjenom APG II sistemu klasifikacije ([2003.) i dopunama filogenetske klasifikacije APG IV (2016.).]]
[mini|thumb|200px|[Kesten (*Castanea sativa*)]]
[mini|thumb|200px|Listovi i plodovi *[Chrysolepis chrysophylla*.]]
[mini|thumb|200px|*[Lithocarpus edulis*]]

## Klasifikacija
*Fagaceae* su obično podijeljene u pet ili šest potporodica i općeprihvaćeno uključuju 8 -10 rodova (navedenih u nastavku). Monofilija u *Fagaceae* snažno podržavaju morfološke (pogotovo morfologija plodova), kao i molekularno-biološke podatke.

Rod *Nothofagus* sa Južne hemisfere, obične **južne bukve**, historijski smješta sestrinske *Fagaceae* u rod *Fagus*, ali nedavni molekularni dokazi upućuju na neke druge veze. Dok *Nothofagus* ima niz zajedničkih karakteristika sa *Fagaceae*, kao što su kupolasta struktura ploda, bitno se razlikuje u nekoliko struktura, uključujući i različite sporedne listiće i morfologiju polena, kao i različit broj hromosoma. Sada je prihvaćen pogled sistematskih botaničara koji rod * Nothofagus* uključuju u sopstvenu porodicu, *Nothofagaceae*.

## Rodovi
mini|thumb|200px|desno|Rasprostranjenje porodice *Fagaceae*.

**Castanea* - kesteni; osam vrsta, sjeverna umjerena Istočna Azija, Jugozapadna Azija, Jugoistočna Evropa, Istočna Sjeverna  Amerika;
**Castanopsis* - činkvapini ili činkapini, oko 125-130 vrsta, Sjeveroistočna Azija;
**Chrysolepis* – zlatni činkapini; dvije vrste, Zapadne SAD;
**Colombobalanus* – jedna vrsta *C. excelsa*, sjever Južne Amerike, često uključen u  *Trigonobalanus*;
**Fagus* - bukve; oko 10 do 13 vrsta, sjeverni umjereni dijelovi Istočne i Jugoistočne Azije, Evrope, istočna područja  Sjeverne Amerike;
**Formanodendron* – jedna vrsta *F. doichangensis*, Jugoiostočna  Azija, često uključen u rod *Trigonobalanus*;
**Lithocarpus* - kameni hrastovi; oko 330-340 vrsta, topli umjereni krajevi tropske Azije;
**Notholithocarpus* – mrkožuti hrastovi; jedna vrsta (bivša *Lithocarpus densiflorus*), endem  Kalifornije i Jugozapadnog Oregona;
**Quercus* - hrastovi; oko 600 vrsta, širokorasprostranjeni, Sjeverna hemisphera, preko ekvaatora u  Indoneziji;
**Trigonobalanus* – jedna vrsta *T. verticillata*, tropska Jugoistočna Azija (tri vrste, ako se uključe *Colombobalanus* i *Formanodendron*).
*Quercus*, podrod *Cyclobalanopsis* je tretiran kao odvojen rod., ali i kao podrod kod većine taksonoma.
Rod *Nothofagus* (južne bukve; oko 40 vrsta sa Južne hemisphere), koji je nekada bio uključen u Fagaceae, sada se tretira kao odvojena porodica: *Nothofagaceae*.

## Rasprostranjenje
*Fagaceae* su široko rasprostranjene preko cijele sjeverne hemisfere. Raznolikost na razini roda, koncentrisana je u Sjeveroistočnoj Aziji, gdje se smatra da je većina postojećih rodova evoluirala prije migracije u Evropu i Sjevernu Ameriku (preko Berigovog kopnenog mosta, odnosno kopnene prevlake zvane Beringija). Predstavnici porodice *Fagaceae* (kao što su *Fagus grandifolia*, *Castanea dentata* i*Quercus alba* na sjeveroistoku SAD ili *Fagus sylvatica*, *Quercus robur* i *Q. petraea* u Evropi) ćesto su ekološki dominantni u sjevernim umjerenim šumama.

## Reference
## Vanjski linkovi
*Flora of China: Fagaceae
*Flora of North America: Fagaceae
*Fagaceae in Topwalks 
*Family Fagaceae Diagnostic photos of many species at The Morton Arboretum


Kategorija:Fagales
Kategorija:Porodice rozida